Semedê vîrameyîşê Endamê Konseya Fermandarîya HPGyî Sînan Dêrsim (Dalokay Şanli) şaristanê Dortmundî yê Almanya de Festîvala Sînan Dêrsimî ameye kerdene. Fermandar Sînan Dêrsim 27ê teşrîna verêne ya 2020î de Herêmanê Pawitişî yê Medya de hêrişêkê dewleta tirke de şehîd bibi.
Festîvale de nameyê Têkoşînê Şorişgêrî yê Yewbîyayeyî ser o qiseykerdişî ameyî kerdene û ame vatene ke waştişê înan o verên çinkerdişê faşîzmî yo.
Festîvale de standî ameyî ronayene, deyîrî ameyî vatene, govendî ameyî girewtene. Festîvale de Hozan Comert, Umuda Haykiriş û Kîrvem Erdal vejîyayî sehne ser û deyîrî vatî.
